മുന് മന്ത്രി അനില് ദേശ്മുഖിനെ നവംബര്12 വരെ ഇ.ഡി കസ്റ്റഡിയില് ഉത്തരവിട്ട് ബോംബെ ഹൈകോടതി മുംബൈ: മഹാരാഷ്ട്ര മുന് ആഭ്യന്തരമന്ത്രി അനില് ദേശ്മുഖിനെ നവംബര് 12 വരെ എന്ഫോഴ്സ്മെന്റ് ഡയറക്ടറേറ്റ് ഇ.ഡി കസ്റ്റഡിയില് വിട്ട് ബോംബെ ഹൈകോടതിയുടെ ഉത്തരവ്. ദേശ്മുഖിനെ ജുഡീഷ്യല് കസ്റ്റഡിയില് വിട്ടുകൊണ്ടുള്ള കഴിഞ്ഞ ദിവസത്തെ പ്രത്യേക കോടതി ഉത്തരവ് മരവിപ്പിച്ചുകൊണ്ടാണ് ബോംബെ ഹൈകോടതി ഞായറാഴ്ച പുതിയ ഉത്തരവ് പ്രഖ്യാപിച്ചത്. ദേശ്മുഖിനെ 14 ദിവസം ജുഡീഷ്യല് കസ്റ്റഡിയില് വിട്ടുകൊണ്ടുള്ള ആറാം തീയതിയിലെ പ്രത്യേക കോടതി ഉത്തരവ് നിയമാനുസൃതമല്ലെന്ന് ചൂണ്ടിക്കാട്ടി ഇ.ഡി സമര്പ്പിച്ച അപേക്ഷ പരിഗണിച്ചാണ് ജസ്റ്റിസ് മാധവ് ജാംദാര് അധ്യക്ഷനായ അവധിക്കാല ബെഞ്ച് അദ്ദേഹത്തെ നവംബര് 12 വരെ ഇ.ഡിയുടെ കസ്റ്റഡിയില് വിട്ടുകൊണ്ടുള്ള ഉത്തരവ് പുറപ്പെടുവിച്ചത്. ദേശ്മുഖിനെ ചോദ്യം ചെയ്യാന് അഞ്ച് ദിവസമേ കിട്ടിയുള്ളൂയെന്നും അതില് രണ്ടുദിവസം ദീപാവലി അവധി ആയിരുന്നെന്നും ഇ.ഡി വാദിച്ചു. 100 കോടിയുടെ അഴിമതി ആരോപണം ഉള്ള കേസ് ആയതിനാല് കസ്റ്റഡിയിലെടുത്ത് ചോദ്യം ചെയ്യേണ്ടത് അനിവാര്യമാണെന്ന് ഇ.ഡിക്കുവേണ്ടി ഹാജരായ അഡീഷണല് സോളിസിറ്റര് ജനറല് അനില് സിങ് ചൂണ്ടിക്കാട്ടി. Tags